
Na temelju članka 15. stavka 2. 1zakona o javnoj nabavi („Narodne novine, br. 120/16, 114/22 i 48/26, dalje u tekstu: ZJN) i članka 31. stavka 1. točke 22. Statuta Općine Ervenik (“Službeni vjesnik” Šibensko-kninske županije broj 1/21 i „Službeno glasilo Općine Ervenik“ broj 29/25), Općinsko vijeće Općine Ervenik na 7. sjednici održanoj 17. rujna 2026. godine donosi
PRAVILNIK O PROVEDBI POSTUPAKA JEDNOSTAVNE NABAVE
Članak 1.
1. Ovim Pravilnikom uređuje se postupak nabave roba i usluga procijenjene vrijednosti manje od 50.000,00 eura bez PDV-a te radova procijenjene vrijednosti manje od 100.000,00 eura bez PDV-a (jednostavna nabava), a koje provodi Općina Ervenik kao javni naručitelj (u daljnem tekstu: Naručitelj)
2. Postupke jednostavne nabave Naručitelj provodi poštujući načela slobode kretanja robe, slobode poslovnog nastana i slobode pružanja usluga te načela koja iz njih proizlaze:
· tržišnog natjecanja, 
· jednakog tretmana gospodarskih subjekata, 
· zabrane diskriminacije, 
· razmjernosti, 
· transparentnosti, 
· učinkovitog i ekonomičnog trošenja proračunskih sredstava. 
Članak 2.
1. Naručitelj će poduzimati sve prikladne mjere radi sprječavanja sukoba interesa sukladno odredbama članaka 75-83. Zakona o javnoj nabavi.
2. Predstavnici Naručitelja i sve osobe uključene u pripremu i provedbu postupka jednostavne nabave obvezni su potpisati izjavu o postojanju ili nepostojanju sukoba interesa.
Članak 3.
1. Postupci jednostavne nabave roba, usluga i radova procijenjene vrijednosti jednake ili manje od 15.000,00 eura bez PDV-a provode se izvan sustava Elektroničkog oglasnika javne nabave Republike Hrvatske (u daljnjem tekstu : EOJN RH) ili uz dobrovoljno korištenje istog.
2. Postupci jednostavne nabave roba, usluga i radova procijenjene vrijednosti veće od 15.000,00 eura bez PDV-a, obvezno se provode isključivo putem modula za jednostavnu nabavu u EOJN RH.
3. Plan nabave i Registar ugovora obvezno sadrže sve predmete nabave čija je vrijednost jednaka ili veća od 5.000,00 eura bez PDV-a.
Članak 4.
1. Postupke jednostavne nabave iz članka 3. stavka 1. ovog Pravilnika provodi Jedinstveni upravni odjel izdavanjem narudžbenice i/ili sklapanjem ugovora.
2. Prije izdavanja narudžbenice ili sklapanja ugovora, Naručitelj će, u slučajevima kad je to moguće, istražiti tržište te prikupiti minimalno jednu ponudu relevantnog gospodarskog subjekta.
Članak 5.
1. Postupci procijenjene vrijednosti veće od 15.000,00 eura bez PDV-a provode se slanjem Poziva za dostavu ponuda putem modula jednostavne nabave na EOJN RH.
2. Za nabavu roba i usluga procijenjene vrijednosti veće od 15.000,00 eura, a jednake ili manje od 25.000,00 eura bez PDV-a te radova procijenjene vrijednosti veće od 15.000,00 eura, a jednake ili manje od 45.000,00 eura bez PDV-a, Naručitelj šalje poziv za dostavu ponuda jednom ili više gospodarskih subjekata kroz modul jednostavne nabave na EOJN RH.
3. Za nabavu roba i usluga procijenjene vrijednosti iznad 25.000,00 eura te radova iznad 45.000,00 eura bez PDV-a, Poziv za dostavu ponuda objavljuje se javno putem modula EOJN RH kako bi svi zainteresirani gospodarski subjekti mogli podnijeti ponudu.
	Procijenjena vrijednost
	Način provedbe

	· do 5.000 €
	izravna narudžba

	· 5.000 € – 15.000 €
	prikupljanje najmanje 3 ponude ili istraživanje tržišta

	· iznad 15.000 € do zakonskih pragova jednostavne nabave
	postupak putem modula jednostavne nabave EOJN RH

	· roba i usluge iznad 25.000 €
	javna objava u EOJN RH


	· radovi iznad 45.000 €
	javna objava u EOJN RH


Pragovi se primjenjuju na procijenjenu vrijednost bez PDV-a.
Članak 6. 
1. Iznimno od članka 5. stavka 3. ovoga Pravilnika, Naručitelj nije obvezan provesti postupak jednostavne nabave putem javne objave, već ga provodi putem modula jednostavne nabave EOJN RH:
a) ako u prethodno provedenom postupku jednostavne nabave nije podnesena nijedna ponuda ili nijedna valjana ponuda, pod uvjetom da početni ugovorni uvjeti nisu bitno izmijenjeni;
b) ako zbog objektivnih razloga predmet nabave može izvršiti, isporučiti ili pružiti samo određeni gospodarski subjekt, i to:
 1. ako je predmet nabave stvaranje ili stjecanje jedinstvenog umjetničkog djela ili umjetničke izvedbe;
 2. ako iz tehničkih razloga predmet nabave može isporučiti samo određeni gospodarski subjekt;
 3. ako je to nužno radi zaštite isključivih prava, uključujući prava intelektualnog vlasništva;
c) ako postoji iznimna žurnost uzrokovana događajima koje Naručitelj nije mogao predvidjeti niti na njih utjecati.
2. Razlozi za primjenu iznimke iz stavka 1. ovoga članka navode se i obrazlažu u objavi u modulu jednostavne nabave EOJN RH.

Članak 7.
1. Postupke jednostavne nabave iz članka 5. ovog Pravilnika provode članovi stručnog povjerenstva Naručitelja koje imenuje odgovorna osoba Naručitelja za pojedini postupak nabave.
2. Povjerenstvo se sastoji od najmanje tri (3) člana od kojih najmanje jedan (1) mora imati važeći certifikat u području javne nabave. 
3. Članovi povjerenstva ne moraju biti zaposlenici Naručitelja. 
4. Povjerenstvo je dužno pripremiti poziv za dostavu ponuda, tehničke specifikacije, troškovnik, provesti postupak nabave, provesti pregled i ocjenu pristiglih ponuda, izvršiti provjeru postojanja sukoba interesa, sastaviti zapisnik o pregledu i ocjeni ponuda te izraditi prijedlog odluke o odabiru ili poništenju. 

Članak 8. 
1. Poziv za dostavu ponuda sadrži podatke o Naručitelju, opis predmeta nabave (troškovnik/tehničke specifikacije), kriterij za odabir ponude, rok i način dostave ponude te uvjete sposobnosti ako su potrebni. 
2. U pozivu na dostavu ponuda gospodarskim subjektima se može propisati obveza dostave jamstva za ozbiljnost ponude, jamstva za uredno ispunjenje ugovora o nabavi i/ili jamstva za otklanjanje nedostataka u jamstvenom roku, sukladno relevantnim odredbama ZJN.
3. Rok za dostavu ponuda ne smije biti kraći od pet (5) dana od dana slanja ili objave poziva za robu i usluge, odnosno osam (8) dana za radove. 
4. U opravdanim slučajevima (iznimna žurnost i dr.) može se odrediti i kraći rok za dostavu ponuda, ako je kraći rok objektivno dovoljan za dostavu ponuda.

Članak 9. 
Prije pokretanja postupaka nabave iz članka 5. ovog Pravilnika Naručitelj je dužan provesti i dokumentirati analizu tržišta u svrhu pravilnog određivanja procijenjene vrijednosti nabave i tehničkih specifikacija. 

Članak 10. 
1. Pisarnica je odgovorna za zakonito zaprimanje dijelova ponuda koji se dostavljaju odvojeno i vodi Upisnik o zaprimanju dijela/dijelova ponuda do roka za dostavu ponuda. 
2. Otvaranje ponuda nije javno. 
3. Naručitelj pravodobno zaprimljene ponude pregledava i ocjenjuje na temelju uvjeta i zahtjeva iz poziva na dostavu ponuda. 
4. U postupku pregleda i ocjene ponuda, Naručitelj može gospodarskim subjektima uputiti zahtjev za pojašnjenje i/ili upotpunjavanje bilo kojeg dokumenta, ostavljajući im za to primjeren rok. 
5. O provedenom postupku Naručitelj sastavlja zapisnik o otvaranju, pregledu i ocjeni ponuda. 
Članak 11.
1. Kriterij za odabir ponude je najniža cijena ili ekonomski najpovoljnija ponuda. 
2. Ukoliko je kriterij odabira ekonomski najpovoljnija ponuda, osim cijene u obzir se može uzeti i kvaliteta, kvalifikacije stručnjaka, tehničke prednosti, estetske, funkcionalne i ekološke osobine, operativni troškovi, ekonomičnost, datum isporuke, rok isporuke ili izvršenja te drugi elementi te će Naručitelj u zapisniku o pregledu i ocjeni ponuda obrazložiti razloge odabira izabrane ponude. 
3. Naručitelj uspoređuje cijene ponuda bez PDV-a.

Članak 12. 
1. Postupak jednostavne nabave iz članka 5. ovog Pravilnika završava donošenjem odluke o odabiru najpovoljnije ponude ili odluke o poništenju postupka jednostavne nabave. 
2. Naručitelj će poništiti postupak jednostavne nabave ukoliko postoje razlozi za poništenje postupka sukladno odredbama ZJN.
3. Odluku o odabiru/poništenju Naručitelj dostavlja ponuditeljima koji su sudjelovali u postupku nabave, tj. onim ponuditeljima koji su dostavili svoje ponude kroz modul jednostavne nabave EOJN RH, odnosno javnom objavom u modulu EOJN RH u slučaju postupka nabave iz članka 5. stavka 3. ovog Pravilnika.
4. Naručitelj u pozivu na dostavu ponuda određuje rok za donošenje odluke iz stavka 1. ovog članka. 
Članak 13.
1. U postupcima jednostavne nabave iz članka 5. ovog Pravilnika, gospodarski subjekt koji ima ili je imao interes za dobivanje ugovora ima pravo izjaviti prigovor.
2. Prigovor se podnosi čelniku Naručitelja u pisanom obliku isključivo kroz EOJN RH u roku od tri (3) dana od dana dostave ili objave Poziva, ako se osporava dokumentacija o nabavi, odnosno u roku od tri (3) dana od dostave Obavijesti o odabiru ili poništenju, ako se prigovor ulaže na odluku o odabiru/poništenju. 
3. O prigovoru odlučuje čelnik Naručitelja u roku od osam (8) dana od primitka prigovora. Podneseni prigovor odgađa nastavak postupka i potpisivanje ugovora do donošenja odluke čelnika Naručitelja. 
4. Prilikom odlučivanja o prigovoru čelnik Naručitelja može odlučiti sljedeće: a) odbaciti prigovor ako nije pravodoban ili nije dopušten, b) odbiti prigovor kao neosnovan, c) prihvatiti prigovor i naložiti otklanjanje utvrđenih nepravilnosti, d) poništiti postupak jednostavne nabave ili njegov dio. 
5. Odluka o prigovoru dostavlja se podnositelju prigovora kroz modul jednostavne nabave EOJN RH. 
6. Protiv odluke čelnika Naručitelja donesene povodom prigovora žalba nije dopuštena.
7. U postupcima jednostavne nabave čija je procijenjena vrijednost manja ili jednaka 15.000,00 eura prigovor nije dopušten. 


Članak 14. 
1. Za sve postupke jednostavne nabave iznad 15.000,00 eura bez PDV-a obvezno se sklapa ugovor o jednostavnoj nabavi u pisanom obliku nakon izvršnosti odluke o odabiru. 
2. Svi ugovori o jednostavnoj nabavi iznad 15.000,00 eura i njihove eventualne izmjene mogu biti potpisani kvalificiranim elektroničkim potpisom te službeno razmijenjeni kroz sustav EOJN RH.
Članak 15. 
1. Ugovor o nabavi sklopljen u postupku jednostavne nabave može se izmijeniti tijekom njegova trajanja primjenjujući odgovarajuće odredbe članaka 315. do 321. ZJN, a osobito pazeći pritom da se time ne mijenja bitno predmet ugovora niti narušavaju načela javne nabave. 
Članak 16.
1. Postupci jednostavne nabave pokrenuti prije stupanja na snagu ovoga Pravilnika dovršit će se prema odredbama Pravilnika o postupku jednostavne nabave KLASA: 406-01/22-01/01, URBROJ: 2182/14-02-22-1 od 14. siječnja 2022. godine (https://www.ervenik.hr/javna-nabava-2/), sukladno članku 87. Zakona o izmjenama i dopunama Zakona o javnoj nabavi („Narodne novine“, br. 48/26).  

[bookmark: _Hlk116296992]Članak 17.
2. Sve izmjene i dopune ovog Pravilnika donose se na isti način kao i ovaj Pravilnik.
3. Ovaj Pravilnik i sve njegove izmjene i dopune objavljuju se na internetskim stranicama naručitelja i u EOJN RH.
4. Danom stupanja na snagu ovog Pravilnika prestaje važiti Pravilnik o postupku jednostavne nabave KLASA: 406-01/22-01/01, URBROJ: 2182/14-02-22-1 od 14. siječnja 2022. godine (https://www.ervenik.hr/javna-nabava-2/)

Članak 18. 
1. Ovaj Pravilnik stupa na snagu osmoga dana od dana objave u „Službenom glasilu Općine Ervenik“, a primjenjuje se od 1. rujna 2026. godine.  

KLASA: 406-02/26-01/8
URBROJ: 2182-14-02-26-1
Ervenik, 17. rujna 2026. godine













PRILOG 1.
OPĆINA ERVENIK
IZJAVA O NEPOSTOJANJU SUKOBA INTERESA
Postupak jednostavne nabave:
Naziv predmeta nabave: _________________________
Evidencijski broj nabave: _______________________
Ja, _____________________________, zaposlen na radnom mjestu ______________________________,
izjavljujem da:
· nisam u sukobu interesa u smislu odredbi Zakona o javnoj nabavi; 
· nemam izravni ili neizravni financijski, gospodarski ili osobni interes povezan s gospodarskim subjektima koji sudjeluju u predmetnom postupku; 
· ću bez odgode prijaviti svaku okolnost koja bi tijekom postupka mogla dovesti do sukoba interesa. 
Mjesto i datum:

Potpis:











PRILOG 2.
OPĆINA ERVENIK
Broj: ____________
Datum: ___________
POZIV ZA DOSTAVU PONUDA
Naručitelj: Općina __________________
Predmet nabave:

Procijenjena vrijednost nabave:
________________ EUR bez PDV-a
Opis predmeta nabave:


Kriterij za odabir:
☐ Najniža cijena
☐ Ekonomski najpovoljnija ponuda
Rok za dostavu ponuda:

Način dostave:
☐ EOJN RH
☐ Elektroničkom poštom
☐ Ostalo
Osoba za kontakt:

Načelnik / Ovlaštena osoba

PRILOG 3.
ZAPISNIK O OTVARANJU, PREGLEDU I OCJENI PONUDA
OPĆINA ERVENIK
Predmet nabave:

Evidencijski broj:

Datum otvaranja ponuda:

Pristigle ponude
	R.br.
	Ponuditelj
	Datum zaprimanja
	Cijena bez PDV

	1
	
	
	

	2
	
	
	

	3
	
	
	


Pregled ponuda
	Ponuditelj
	Potpuna ponuda
	Prihvatljiva ponuda
	Napomena

	
	DA/NE
	DA/NE
	

	
	DA/NE
	DA/NE
	


Rangiranje
	Redoslijed
	Ponuditelj
	Ukupna ocjena

	1
	
	

	2
	
	


Povjerenstvo predlaže odabir ponuditelja:

Članovi povjerenstva:
1. 
2. 
3. 

PRILOG 4.
OPĆINA ERVENIK
KLASA: ____________
URBROJ: ___________
Na temelju Pravilnika o jednostavnoj nabavi i provedenog postupka jednostavne nabave donosi se
ODLUKA O ODABIRU
Za predmet nabave:

odabire se ponuda ponuditelja:

s ponuđenom cijenom:
________________ EUR bez PDV-a
Obrazloženje:


Protiv ove odluke može se podnijeti prigovor sukladno odredbama Pravilnika o jednostavnoj nabavi.
Načelnik:









PRILOG 5.
OPĆINA ERVENIK
ODLUKA O PONIŠTENJU
Poništava se postupak jednostavne nabave:

Razlog poništenja:
☐ nije pristigla nijedna ponuda
☐ nijedna ponuda nije prihvatljiva
☐ promijenjene okolnosti
☐ nedostatna financijska sredstva
☐ drugi razlog
Obrazloženje:

Načelnik:












PRILOG 6.
Podnositelj:

OIB:

Predmet nabave:

PRIGOVOR
Navode se činjenice i okolnosti na kojima se temelji prigovor:


Predlažem:

Prilozi:

Datum:

Potpis:









PRILOG 7.
SLUŽBENA BILJEŠKA O ISTRAŽIVANJU TRŽIŠTA
(Ovaj postupak sprječava postavljanje nerealnih cijena ili nemogućih tehničkih uvjeta koji bi ograničili natjecanje.)
Predmet nabave:

Datum istraživanja:

Način istraživanja:
☐ internetske stranice
☐ katalog
☐ telefonski upit
☐ elektronička pošta
☐ EOJN RH
Rezultati:
	Gospodarski subjekt
	Cijena
	Napomena

	
	
	

	
	
	

	
	
	


Službenik:


